Творчасць Уладзіміра Караткевіча – гэта рамантыка, пафас і ўзнёсласць. Яго чытаюць, яму ставяць помнікі. А да 85-годдзя з дня народзін нашага славутага земляка ў сузор’і Льва з’явілася зорка Уладзіміра Караткевіча. Гэта зорка шостай велічыні, адна з самых вялікіх, прадстаўленых у Міжнародным зорным каталогу ў Беларусі, якая ў добрае надвор’е відаць нават няўзброеным вокам. Такі падарунак да юбілею паэта і празаіка падрыхтавалі супрацоўнікі Аршанскага музея Караткевіча і прадстаўнікі Міжнароднага зорнага каталога ў Беларусі.